CELEX: 32015D0670
Language: hu
Date: 2015-04-27 00:00:00
Title: A Bizottság (EU) 2015/670 végrehajtási határozata (2015. április 27.) a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való megfeleléséről (az értesítés a C(2015) 2635. számú dokumentummal történt) (EGT-vonatkozású szöveg)

29.4.2015   
            
            
               HU
            
            
               Az Európai Unió Hivatalos Lapja
            
            
               L 110/25
            
         A BIZOTTSÁG (EU) 2015/670 VÉGREHAJTÁSI HATÁROZATA
   (2015. április 27.)
   a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való megfeleléséről
   
      
         (az értesítés a C(2015) 2635. számú dokumentummal történt)
      
   
   (Csak az angol, a bolgár, a cseh, a dán, az észt, a finn, a görög, a horvát, a lengyel, a lett, a litván, a magyar, a máltai, a portugál, a román, a spanyol, a szlovén és a svéd nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre („léginavigációs-szolgálati rendelet”) (1) és különösen annak 15. cikke (4) bekezdésére,
   mivel:
   
               (1)
            
            
               A 391/2013/EU bizottsági végrehajtási rendelet (2) a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer alapvető szerepet tölt be az 549/2004/EK európai parlamenti és tanácsi rendelet (3) 11. cikkében és a 390/2013/EU bizottsági végrehajtási rendeletben (4) meghatározott teljesítményrendszer célkitűzéseinek megvalósításában.
            
         
               (2)
            
            
               A 2014/132/EU bizottsági végrehajtási határozat (5) uniós szintű teljesítménycélokat tűz ki, köztük egy, az útvonali léginavigációs szolgálatokra vonatkozó – az ilyen szolgáltatásnyújtás megállapított egységköltségeiben kifejezett – költséghatékonysági célt is, amely a 2015–2019-es időszakot magában foglaló második referencia-időszakra vonatkozik.
            
         
               (3)
            
            
               A 391/2013/EU végrehajtási rendelet 17. cikke (1) bekezdése b) és c) pontjának értelmében a Bizottságnak értékelnie kell a díjszámítási körzetekben alkalmazott 2015-ös egységdíjakat, amelyeket a tagállamoknak az említett rendelet 9. cikkének (1) és (2) bekezdésében szereplő előírások szerint 2014. június 1-jéig kellett benyújtaniuk a Bizottsághoz. Az értékelés célja megállapítani, hogy a szóban forgó egységdíjak megfelelnek-e a 390/2013/EU és a 391/2013/EU végrehajtási rendeletnek.
            
         
               (4)
            
            
               A Bizottság elvégezte a díjszámítási körzetekben alkalmazott egységdíjak értékelését a – 390/2013/EU bizottsági végrehajtási rendelet 3. cikke értelmében a Bizottságnak a teljesítményrendszer végrehajtásával kapcsolatos munkáját segítő – teljesítmény-felülvizsgálati szerv és az Eurocontrol Központi Útvonal-használati Díjirodájának segítségével, felhasználva a tagállamok által 2014. június 1-jéig rendelkezésére bocsátott adatokat és egyéb információkat, valamint a teljesítménytervek részeként benyújtott minden releváns információt. Az értékelésben szintúgy figyelembe vette a 391/2013/EU végrehajtási rendelet 9. cikke (1) bekezdésének alkalmazásában 2014. június 25-én és 26-án az útvonali szolgálatok 2015-ös egységdíjairól tartott konzultációs ülést megelőzően kapott magyarázatokat és módosításokat, valamint a Bizottság, a teljesítmény-felülvizsgálati szerv és az érintett tagállamok közötti kapcsolatfelvétel nyomán a tagállamok által helyesbített egységdíjakat is. A 2015-ös egységdíjak értékelése emellett a teljesítmény-felülvizsgálati szervnek a második referencia-időszakra vonatkozó teljesítménytervekről szóló, a Bizottsághoz 2014. október 7-én benyújtott, majd 2014. december 15-én aktualizált jelentésén alapult.
            
         
               (5)
            
            
               A Bizottság a 391/2013/EU végrehajtási rendelet 17. cikke (1) bekezdésének d) pontjával összhangban az értékelésből megállapította, hogy az Egyesült Királyság, Írország, Bulgária, Románia, Ciprus, Görögország, Málta, Horvátország, a Cseh Köztársaság, Szlovénia, Magyarország, Lengyelország, Litvánia, Dánia, Svédország, Észtország, Finnország, Lettország, Portugália és Spanyolország által benyújtott, a díjszámítási körzetekben alkalmazott 2015-ös egységdíjak megfelelnek a 390/2013/EU és a 391/2013/EU végrehajtási rendeletnek.
            
         
               (6)
            
            
               A 391/2013/EU végrehajtási rendelet 17. cikke (1) bekezdésének d) pontja értelmében az érintett tagállamokat értesíteni kell erről.
            
         
               (7)
            
            
               A megállapítás, valamint az értesítés, miszerint a díjszámítási körzetekben alkalmazott egységdíjak megfelelnek a 390/2013/EU és a 391/2013/EU végrehajtási rendeletnek, nem érinti az 550/2004/EK rendelet 16. cikkét.
            
         
               (8)
            
            
               Mivel a második referencia-időszakra vonatkozó végleges teljesítménytervek nem kerültek elfogadásra 2014. november 1-je előtt, emlékeztetni szeretnénk arra, hogy a tagállamoknak a 391/2013/EU végrehajtási rendelet 17. cikke (2) bekezdésének megfelelően az elfogadott végleges teljesítménytervek alapján szükség esetén újra kell számítaniuk a díjszámítási körzetekben alkalmazott 2015-ös egységdíjakat, és 2015 során a lehető leghamarabb az újraszámított egységdíjakat kell alkalmazniuk, továbbá a 2016-os egységdíjak kiszámításakor az ebben a határozatban megállapított egységdíjak átmeneti alkalmazásából eredő bevételkülönbséget figyelembe kell venniük.
            
         
               (9)
            
            
               Az Egységes Égbolt Bizottság nem nyilvánított véleményt. Mivel végrehajtási aktus elfogadására volt szükség, az elnök a végrehajtási aktus tervezetét további megvitatás céljából a fellebbviteli bizottság elé terjesztette. Az e határozatban előírt intézkedések összhangban vannak a fellebbviteli bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben szereplő díjszámítási körzetekben alkalmazott 2015-ös egységdíjak megfelelnek a 390/2013/EU és a 391/2013/EU végrehajtási rendeletnek.
   2. cikk
   Ennek a határozatnak a Bolgár Köztársaság, a Cseh Köztársaság, a Dán Királyság, az Észt Köztársaság, Írország, a Görög Köztársaság, a Spanyol Királyság, a Horvát Köztársaság, a Ciprusi Köztársaság, a Lett Köztársaság, a Litván Köztársaság, Magyarország, a Máltai Köztársaság, a Lengyel Köztársaság, a Portugál Köztársaság, Románia, a Szlovén Köztársaság, a Finn Köztársaság, a Svéd Királyság, valamint Nagy-Britannia és Észak-Írország Egyesült Királysága a címzettje.
   
      Kelt Brüsszelben, 2015. április 27-én.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 96., 2004.3.31., 10. o.
   
   
      (2)  A Bizottság 2013. május 3-i 391/2013/EU végrehajtási rendelete a léginavigációs szolgálatok közös díjszámítási rendszerének létrehozásáról (HL L 128., 2013.5.9., 31. o.).
   
      (3)  Az Európai Parlament és a Tanács 2004. március 10-i 549/2004/EK rendelete az egységes európai égbolt létrehozására vonatkozó keret megállapításáról (keretrendelet) (HL L 196., 2004.3.31., 1. o.).
   
      (4)  A Bizottság 2013. május. 3-i 390/2013/EU végrehajtási rendelete a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).
   
      (5)  A Bizottság 2014. március 11-i 2014/132/EU végrehajtási határozata a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
   
      MELLÉKLET
      
                   
               
               
                  Díjszámítási körzet
               
               
                  2015-ös útvonali egységdíj nemzeti pénznemben (1) (a tagállam ISO-kódja)
               
            
                  1
               
               
                  Bulgária
               
               
                  60,40 BGN
               
            
                  2
               
               
                  Horvátország
               
               
                  351,00 HRK
               
            
                  3
               
               
                  Ciprus
               
               
                  36,91 EUR
               
            
                  4
               
               
                  Cseh Köztársaság
               
               
                  1 204,05  CZK
               
            
                  5
               
               
                  Dánia
               
               
                  471,12 DKK
               
            
                  6
               
               
                  Észtország
               
               
                  31,10 EUR
               
            
                  7
               
               
                  Finnország
               
               
                  56,23 EUR
               
            
                  8
               
               
                  Görögország
               
               
                  38,38 EUR
               
            
                  9
               
               
                  Magyarország
               
               
                  11 197,73  HUF
               
            
                  10
               
               
                  Írország
               
               
                  29,60 EUR
               
            
                  11
               
               
                  Lettország
               
               
                  27,58 EUR
               
            
                  12
               
               
                  Litvánia
               
               
                  46,82 EUR
               
            
                  13
               
               
                  Málta
               
               
                  22,33 EUR
               
            
                  14
               
               
                  Lengyelország
               
               
                  143,89 PLN
               
            
                  15
               
               
                  Portugália – Lisszabon
               
               
                  37,13 EUR
               
            
                  16
               
               
                  Románia
               
               
                  164,60 RON
               
            
                  17
               
               
                  Szlovénia
               
               
                  68,36 EUR
               
            
                  18
               
               
                  Spanyolország – Kanári-szigetek
               
               
                  58,36 EUR
               
            
                  19
               
               
                  Spanyolország kontinentális része
               
               
                  71,69 EUR
               
            
                  20
               
               
                  Svédország
               
               
                  609,06 SEK
               
            
                  21
               
               
                  Egyesült Királyság
               
               
                  73,11 GBP
               
            
         (1)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett adminisztrációs egységdíjat, mely azon tagállamokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.